આ પ્રકારના પાનાને કારણે પ્રથમ પ્રશ્ન તો એ થાય કે આ તે પુઉસ્તક છે કે જમા-ઉધાર દર્શાવતો નામાનો ચોપડો ? હું પૂછું છું કે અંગત બાબતો વાચકોને માથે શા માટે મારો છો ? ને. . . છગનભાઈ, મગનભાઈ કે ચમનભાઈનું ‘વિશેષ સ્મરણ’ તમે એમને ફોન કરીને ન કરી શકો ? ડાર્વિનના ઉત્ક્રાંતિવાદ મુજબ પૂંછડી એ મનુષ્યનું અંગ હતી, પણ ઉપયોગી ન હોવાથી એ ઘસાઈને નીકળી ગઈ ! તમે જોજો કે પુસ્તકનાં આવાં અંગો ભવિષ્યમાં નહીં હોય. ભવિષ્યમાં હું નહીં હોઉં, પણ તમે મારા શબ્દો યાદ રાખજો ! (તમેય નહીં હોવ નિમ્મેસભૈ ? ઉપયોગી નથી, એટલે ?)